 Beckham: Èdè mẹsàn-án ni Beckham fi gbógun ti àrùn ibà Ninu fidio kan to ti di tọrọ fọn kale bayii, ni a ti ri Beckham to n lewaju ipolongo tuntun lati gbogun ti aisan iba, to si sọ ede mẹsan-an gbako ọtọọtọ ninu fidio naa. Beckham yii, lo n sọrọ ninu fidio ranpẹ naa, ni wọn lo imọ ẹrọ igbalode fun, to si n sọ ede Swahili, Kinyarwanda, Arabic, Yoruba, Faranse, Spanish, Hindi, mandarin àti bẹẹ bẹẹ lọ. Àwọn iròyin tì ẹ leè ní ìfẹ síí: Awọn ete ati oju rẹ lo n lọ soke sisalẹ bo se yẹ lasiko to n sọ awọn ede naa, sugbọn awọn ohun to n jade lo dabi ti ohun awọn eeyan ti ori ko yọ lọwọ aisan iba. Awọn to se agbatẹru fidio naa lero pe, awọn eeyan jakejado agbaye naa yoo wo fidio yii, ti wọn yoo si fi ohun tiwọn naa si pẹlu. Mò ń fi lẹkẹ ya àwọnran láti jèrè ǹkan méjì - Olaniyi Olaniyan Afojusun wọn nidi sise eyi ni pe, wọn yoo lo ohun awọn eeyan yii lati wa eekanna mọ awọn asaaju orilẹede agbaye lọrun, nibayi ti wọn n gbaradi lati gbe ipinnu kalẹ lori agbekalẹ apo asunwọn ẹdawo kan, eyi ti yoo maa gbogun ti aisan AIDS, ikọ ife, ati aisan iba. Bi fidio naa se lọ ree: : Gbajugbaja agbabọọlu ọmọ ilẹ Gẹẹsi tẹlẹ, David Beckham tun ti gba ọna ara miran yọ sawọn eeyan agbaye, paapa awọn ololufẹ rẹ. 